Ураджай гэтага года, а гэта гатункі “Архідэя” і “Скарб”, гаспадарка ўжо прапанавала пакупнікам на першым восеньскім кірмашы. Але пакуль добрага попыту на бульбу не было. Хаця і кошт яе амаль “сімвалічны” – 2,6 тысячы рублёў. Прадукцыя рэалізоўваецца як на кірмашы, так і на месцы, у гаспадарцы. У любы момант можна пад’ехаць і загрузіць патрэбную колькасць ужо затаранай бульбы. Што не будзе прададзена цяпер, пачакае ў сховішчы да вясны. Тады і кошт будзе адпаведна большым.